Makole, 13. 5. 2020

**OBVESTILO O NOVIH MERILIH ZA IZBIRO KANDIDATOV V PRIMERU OMEJITVE VPISA V SREDNJEŠOLSKE IZOBRAŽEVALNE PROGRAME ZA ŠOL. LETO 2020/21**

Spoštovani starši, dragi devetošolci, drage devetošolke!

Obveščamo vas, da je ministrica za izobraževanje, znanost in šport, prof. dr. Simona Kustec Lipicer izdala sklep, s katerim se spreminjajo merila za izbiro kandidatov v primeru omejitve vpisa v srednješolske izobraževalne programe za šol. leto 2020/21.

Še vedno velja, da se v prvi vrsti pri omejitvi vpisa kandidati izbirajo na podlagi razvrstitve z uporabo točk iz zaključenih ocen obveznih predmetov zadnje triade osnovne šole.

V kolikor pa se v prvem oz. v drugem krogu izbirnega postopka na posamezni šoli v posameznem izobraževalnem programu na spodnji meji razvrsti več kandidatov z istim številom točk, zbranih na podlagi zaključenih ocen obveznih predmetov zadnje triade osnovne šole, se izbira med njimi ne bo opravila na podlagi točk, doseženih na nacionalnem preverjanju znanja, temveč na podlagi točk, pridobljenih iz zaključenih ocen iz 7., 8. in 9. razreda osnovne šole pri predmetih slovenščina, matematika in prvi tuj jezik. Z učnim uspehom pri teh predmetih lahko kandidat dobi največ 45 točk.

Lep pozdrav

*Petra Bercko Beranič,*

*šolska svetovalna delavka*